《戊子元夕大雪》
宋代·于石

去年逢元夕，交光灯与月。
今年逢元夕，交光灯与雪。
有月已甚奇，一雪更奇绝。
灿烂星斗光，晃耀琼瑶阙。
纷纷竞儿嬉，笙歌声不歇。
年来独衰懒，颇亦厌喧杂。
呼儿早闭门，拥炉烧落叶。
雪月两不知，孤灯任明灭。

作者简介：元间婺州兰溪人，字介翁，号紫岩，更号两溪。貌古气刚，喜诙谐，自负甚高。宋亡，隐居不出，一意于诗。豪宕激发，气骨苍劲，望而知其为山林旷士。有《紫岩集》。